संजोगता पूरी चाल्ली नै भौतिकवादी द्रिश्टीकोण गी लेइयै चलने आह्ली ते इक दुनियाबी सोच रक्खने आह्ली संदेश दी प्रेमका दे रूप इच सामनै औंदी ऐ। संजोगता संदेश दा मार्गदर्शन करदी ऐ ते उसी सब किश करने आस्तै मजबूर करदी ऐ। पर संदेश ईमानदारी ते आदर्शवादी विचारधारा आह्ला होने करी अपनी रोजी आस्तै गलत हरवा ते अपनाना दूर बल्के अपनी आर्थिक अभाव ते होर मजबूरियें कारण मना इच उट्ठने आह्ले संजोगता दे हिरख-प्यार गी बी थाह्र नेईं देई सकेआ। नाटक इच "र्होलू राम" उ’नें लोकें दा प्रतिनिधित्व करदा सेही होंदा ऐ जेह्ड़े कुसै बी किस्म दे खतरे आह्ले कम्म नेईं करना चांह्दे ते समें कन्नै समझौता करियै गम पीने दे आदी होई जंदे न।